М. Н.: Так, але ў тым ліку мы вядзем і палітычную працу. Напрыклад, у тым інтэрнаце, у якім мы працавалі, мы выявілі шэраг парушэнняў: не дзейнічалі душавыя кабіны, не было цёплай вады, кухні, выхавальніка для дзяцей. Мы правялі незалежнае расследаванне і высветлілі, што адміністрацыя інтэрната належыць прыватнай фірме, якая ўзбагачаецца за кошт бежанцаў. То бок яна атрымлівае ад дзяржавы даволі буйныя сумы на ўтрыманне інтэрнатаў, але не выконвае пагаднення. Мы зладзілі дэманстрацыю, сталі пра гэта гаварыць, праблему прыкмецілі, пра гэта сталі пісаць СМІ. І ў адказ на гэта Міністэрства ўвяло сістэму праверак інтэрнатаў, якіх да гэтага 2 гады не існавала.